Unsplash .td_uid_2_60cc87632d569_rand.td-a-rec-img{text-align:left}.td_uid_2_60cc87632d569_rand.td-a-rec-img img{margin:0 auto 0 0} Se tkun estiża l-miżura tat-tnaqqis tat-taxxa tal-boll għal proprjetajiet li ma jaqbżux l-€400,000. Ħabbar dan il-Prim Ministru Robert Abela f'laqgħa mal-Assoċjazzjoni Żviluppaturi Maltin, l-MDA. Dwar it-tnaqqis fit-taxxa tal-boll fuq il-bejgħ u x-xiri tal-proprjetà, Abela qal li tant kemm il-miżura kienet suċċess se tkun estiża għal min jagħmel konvenju sa Diċembru ta' din is-sena u kuntratt finali sa Ġunju tal-2022. Matul il-laqgħa mal-MDA, il-Prim Ministru qal li filwaqt li kien hemm suċċessi f'diversi oqsma bħas-settur tas-saħħa, l-enerġija u l-edukazzjoni fost oħrajn, is-settur tal-kostruzzjoni jrid ikun preparat għall-pass li jmiss. Min-naħa tiegħu, il-President tal-MDA s-Sur Sandro Chetcuti tkellem dwar l-importanza li l-miżura tat-tnaqqis tat-taxxa tal-boll tiġi estiża. Huwa qal li kienet din l-Assoċjazzjoni li riedet tagħti appoġġ lill-industriji tat-turiżmu fost setturi oħra matul iż-żmien tal-pandemija. Waqt il-laqgħa l-MDA ippreżentat l-istudju dwar il-bejgħ u x-xiri tal-konvenji li skont l-MDA żdied b'€1.4 biljun matul din l-aħħar sena. Chetcuti qal ukoll li l-industrija tal-kostruzzjoni firxet ħafna ġid u li matul il-pandemija din l-industrija ħadmet 'il fuq minn 40,000 ruħ. Il-President tal-Assoċjazzjoni qal li l-iżvilupp huwa sostenn dirett tal-ekonomija bi 11% dirett tal-valur miżjud. Kompla jgħid li studju separat tal-KPMG irriżulta li l-prezz tal-proprjetà affordabbli ma għolietx għall-ewwel darba f'dawn l-aħħar seba' snin. Preżenti kien hemm ukoll il-Ministri Aaron Farrugia, Ian Borg u Clyde Caruana flimkien mas-Segretarju Parlamentari Chris Agius. .td_uid_3_60cc87632d81f_rand.td-a-rec-img{text-align:left}.td_uid_3_60cc87632d81f_rand.td-a-rec-img img{margin:0 auto 0 0}